alexandrainst/scandi-wiki huggingface dataset:
Heinrich Louis d'Arrest

Heinrich Louis d'Arrest () var ein tysk-dansk astronom

Han var professor i Leipzig frå 1852 til 1857, og frå 1857 professor i København. Arbeidsområdet hans var særleg innan astrometri. Han oppdaga kometen d'Arrest i 1851. Han føretok systematisk leiting etter tåker på himmelen og offentleggjorde i 1867 ein stor katalog over desse. 

Krateret D'Arrest på månen er namnsett etter han, og det same er eit krater på Marsmånen Phobos og asteroiden 9133 d'Arrest.

Kjelder

Astronomar på 1800-talet
Tyske astronomar
Asteroideoppdagarar
Kometoppdagarar
Vitskapsfolk frå Berlin
Elevar ved Humboldt-universitetet i Berlin
Tilsette ved Leipzig universitet
Royal Astronomical Society sin gullmedalje
Medlemmar av Det kongelege svenske vitskapsakademiet
Heinrich Schwabe

Samuel Heinrich Schwabe () var ein tysk apotekar og amatørastronom mest kjend for arbeidet med solflekkar.

Han byrja i 1826 med observasjonar av sola, og fortsette desse nesten dagleg til 1868. I 1857 mottok han det britiske Royal Astronomical Society sin gullmedalje for oppdaginga si i 1843 av at mengda solflekkar varierer.

Kjelder

Folk frå Dessau-Roßlau
Tyske astronomar
Royal Astronomical Society sin gullmedalje
Medlemmar av Royal Society
Heliakisk oppgang

Heliakisk oppgang er når ei stjerne stig opp over horisonten i aust før soloppgang, det vil sei første gongen ein ser stjerna i grålysninga om morgonen. Stjerna har heliakisk nedgang siste gang ein ser ho i skumringa om aftanen. I den gamle egyptiske kalenderen byrja eit nytt år på den første dagen då Sirius hadde heliakisk oppgang.

Kjelder

Observasjonsastronomi
Tid i astronomi
Astrologi
Heliosentrisk verdsbilete

Eit heliosentrisk verdsbilete eller heliosentrisme er skildringa av universet der sola er senteret som planetane, omgjeve av månane sine, sirklar omkring. 

Historisk stod det heliosentriske verdsbiletet mot det geosentriske verdsbiletet, og dette var det rådande verdsbiletet frå så tidleg som 200-talet fvt. og fram til Kopernikus la fram teorien sin om det heliosentriske verdsbiletet.

Kjelder

Astronomi i den greske antikken
Astronomihistorie
Tidlegare vitskaplege kosmologiar
Tidlegare vitskaplege teoriar om sola
Idéhistorie
Helioskopisk okular

Helioskopisk okular er eit okular for solobservasjonar, der lysintensiteten vert svekka ved ein polarisasjons- og/eller refleksjonsanordning.

Den første machina helioscopica eller helioskop, vart utforma av Christoph Scheiner (1575–1650).

Kjelder

Astronomiske instrument
Teleskop
Heliostat

Ein heliostat eller siderostat er ein spegel som er forsynt med eit urverk som gjev lyset frå sola, eller ein annan himmellekam, ei særskild uforanderleg retning. Det reflekterte biletet blir dreidd. Denne ulempa kan ein unngå ved å nytte eit dobbeltspegel-system, ein cølostat.

Kjelder

Astronomiske instrument
Hell på månen

Hell er eit ringfjell sør på nærsida av månen, innafor den vestlege halvdelen av det enorme Deslandres-krateret. I søraust, òg innafor Deslandres, ligg det større krateret Lexell, og kring 9° i sør ligg Tycho-krateret. Krateret fekk namnet sitt i 1935 etter den ungarske astronomen og jesuittpresten Maximilian Hell. Krateret har 19 satellittkrater med diametrar mellom 3 og 22 km. Nesten alle kratera i Hell er relativt flate og grunne, med ein skarp, tydeleg kant, og eit typisk diameter-til-djupne-forhold på kring 10.

Skildring
Hell er noko sirkelforma, men med ein utoverretta bul langs vestsida. Det indre golvet er rullande og ujamt, med fleire åsar og ein sentral topp som er kring 1000 meter høg. Den skarpe kanten er ikkje særleg erodert, og har ein smal, indre vegg. Kanten er 2,3 gonger høgare i nordvest enn i aust, der han stig til kring 800 meter.

Satellittkrater

Kjelder
Denne artikkelen bygger på «Hell (crater)» frå ,  den 14. juni 2016. 
 oppgav desse kjeldene:

Ringfjell på månen
Henrietta Swan Leavitt

Henrietta Swan Leavitt () var ein USA-amerikansk astronom.  
I 1912 oppdaga ho periode-lysstyrkerelasjonen for kefeidar. Leavitt fekk lite anerkjenning i si levetid, men oppdaginga hennar gjorde at astronomar først kunne måla avstanden mellom jorda og fjerne galaksar. Etter at ho døydde brukte Edwin Hubble periode-lysstyrkerelasjonen til kefeidane saman med raudforskuving til å avgjera at universet ekspanderer (sjå Hubbles lov).

Leavitt arbeidde ved Harvardobservatoriet, der ho leia avdelinga for fotometri. Ho blei opphavleg tilsett som reknar, eller «computer», i 1893. Her fekk ho i oppgåve å undersøka fotografiske glasplater og måla og katalogisera lysstyrken til stjernene.

Kjelder

Delar av denne artikkelen bygger på «Henrietta Swan Leavitt» frå ,  den 8. november 2017.

Bakgrunnsstoff

USA-amerikanske astronomar
Astronomar på 1800-talet
Astronomar på 1900-talet
Kvinnelege astronomar
Tilsette ved Harvard University
Døve folk
Elevar ved Radcliffe College
Folk frå Lancaster i Massachusetts
Døde av kreft
Henri Alexandre Deslandres

Henri Alexandre Deslandres () var ein fransk astronom. 

Han var direktør for Meudon observatorium frå 1908 til 1929 og Paris observatorium frå 1927 til 1929. Han gjorde banebrytande arbeid om sola og fann opp spektroheliografen.

Prisar
Royal Astronomical Society sin gullmedalje, (1913)
Henry Draper-medaljen til National Academy of Sciences, (1913)
Brucemedaljen til Astronomical Society of the Pacific, (1921)
Medlem av Royal Society

Oppkallingar
Krateret Deslandres på månen
Deslandres-prisen til Det franske vitskapsakademiet
Asteroiden 11763 Deslandres

Kjelder

Elevar ved Universitetet i Paris
Franske astronomar
Astronomar på 1800-talet
Astronomar på 1900-talet
Brucemedaljen
Royal Astronomical Society sin gullmedalje
Medlemmar av Royal Society
National Academy of Sciences
Medlemmar av Vitskapsakademiet i St. Petersburg
Medlemmar av Det russiske vitskapsakademiet
Medlemmar av Det sovjetiske vitskapsakademiet
Medlemmar av Det kongelege svenske vitskapsakademiet
Henry Draper-katalogen

Henry Draper-katalogen, forkorta HD, er ein stjernekatalog for stjerner fordelt over heile himmelen, først laga av Henry Draper. Stjernene er nemnt med posisjon, storleiks- og spektralklasse. Den første utgåva kom i 1890 og omfatta 10 000 stjerner. Han vart utvida til kring 225 300 stjerner i 1918–24 av mellom anna den amerikanske astrofysikaren Annie J. Cannon. Den siste utgåva omfattar kring 400 000 stjerner.

Kjelder

Astronomiske stjernekatalogar
Henry Draper

Henry Draper () var ein USA-amerikansk lege og amatørastronom. Han er mest kjend i dag som ein pioner innan astrofotografi. 

Han var professor i kjemi ved New York University frå 1860 til 1882 og i fysiologi frå 1866 til 1873. 

Henry Draper-systemet er Harvardsystemet for klassifikasjon av stjernerpektra utvikla av E. C. Pickering og A. J. Cannon, medan Henry Draper-katalogen er ein stjernekatalog over posisjon, storleik og spektralklasse for 400 000 stjerner.

Kjelder

Bakgrunnsstoff

USA-amerikanske astronomar
USA-amerikanske legar
Fotografar på 1800-talet
Astrofotografar
Elevar ved New York University School of Medicine
Tilsette ved New York University
Medlemmar av United States National Academy of Sciences
Henry Norris Russell

Henry Norris Russell () var ein amerikansk astronom som i lag med Ejnar Hertzsprung utvikla Hertzsprung–Russell-diagrammet (1910).

Russell var professor ved Princeton University frå 1911 til 1947 og direktør for observatoriet frå 1912 til 1947. Han gav viktige bidrag til dei fleste greinane av astrofysikken. Han undersøkte samanhengen mellom spektruma til stjernene og den absolutte lysstyrken deira (Hertzsprung-Russell-diagrammet), var den første som sikkert avgjorde at det fanst grunnstoff i universet, føretok omfattande studioar av linjespektrum til grunnstoffa, utvikla teorien for formørkingsvariable stjerner og arbeidde med dei visuelle dobbeltstjernene sine parallakser og massar.

Prisar og utmerkingar
 Medlem av American Academy of Arts and Sciences (1921)
 Royal Astronomical Society sin gullmedalje (1921)
 Henry Draper-medaljen frå National Academy of Sciences (1922)
 Brucemedaljen (1925)
 Rumford-prisen (1925)
 Franklin Medal (1934)
 Medlem av Royal Society (1937)
 Henry Norris Russell Lectureship (1946)
 asteroiden 1762 Russell

Kjelder

Folk frå New York
USA-amerikanske astronomar
Elevar ved Princeton University
Tilsette ved Princeton University
Brucemedaljen
Royal Astronomical Society sin gullmedalje
Medlemmar av Royal Society
National Academy of Sciences
Medlemmar av American Academy of Arts and Sciences
Galátia

Galátia (gresk Γαλάτεια, tyrkisk Mehmetçik) er ein landsby på Kypros og ein lokalstyrt busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Mehmetçik i distriktet İskele.

Ved folketeljinga i 2011 hadde nord-kypriotiske kommunen Mehmetçik 3 729 innbyggjarar, fordelt på busetnadane:
Mehmetçik (Galátia) (1 249 innbyggjarar)
Pamuklu (Távros) (280 innbyggjarar)
Bafra (Vokolída) (1 019 innbyggjarar)
Balalan (Platanissós) (89 innbyggjarar)
Çayırova (Ájos Theódoros) (406 innbyggjarar)
Kumyalı (Kóma tou Jaloú) (686 innbyggjarar)

Referansar 

Galatia
Galatia
Galatia
Kiádos

Kíados (gresk Κιάδος, tyrkisk Serdarlı) eller Tziáos (gresk Τζιάος) er ein landsby på Kypros og ein lokalstyrt busetnad i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Serdarlı i distriktet Gazimağusa.

Ved folketeljinga i 2011 hadde nord-kypriotiske kommunen Serdarlı 2 411 innbyggjarar, fordelt på busetnadane:
Serdarlı (Kíados) (1 055 innbyggjarar)
Ergenekon (Ájos Kharíton) (96 innbyggjarar)
Gönendere (Knódara) (389 innbyggjarar)
Görneç (Kornókipos) (507 innbyggjarar)
Pınarlı (Vitsáda) (167 innbyggjarar)
Tirmen (Trypiméni) (197 innbyggjarar)

Referansar 

Kiados
Kiados
Kiados
Afánia

Afánia (gresk Αφάνεια, tyrkisk Gaziköy) er ein landsby på Kypros. Han ligg i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros i kommunen Değirmenlik (Kythréa) i distriktet Lefkoşa.

Ved folketeljinga i 2011 hadde busetnaden 713 innbyggjarar.

Referansar 

Afania
Afania
Vakt

Vakt kan visa til det å passa på noko, nokon som held vakt eller til tida eller staden ein held vakt i. Vakthald kan retta seg mot å oppretthalda ro og orden, sikra at reglar blir følgde og hindra åtak eller kriminalitet. Det kan også vera ei æresteneste for høgtståande personar eller viktige stader.

Vakthald er vanleg i militæret. Vakttenesta blir utført av postar og patruljer. Postane er i regelen enkeltpostar, skiltvakter. 
Befalingsmannen som fører kommando over ein vaktstyrke blir kalla vaktkommandør. Militære vaktar kan sikra festningar, leirar, offentlege bygningar og anna. Æresvakter kan halda vakt for fyrstelege personar, til dømes som slottsvakter. 

Vakthald i det sivile samfunnet kan til dømes utførast av politi eller vektarar. Det finst også yrke som driv særskild vakthald, som badevakter, som trygger folk som badar, dørvakter, som styrer tilgangen til ein stad, eller livvakter, som har ansvar for tryggleiken til einskildpersonar.

Ein kan også bruka dyr til å halda vakt, særleg vakthundar. I nyare tid er det også utvikla vakthaldsteknologi som alarmar og overvakingsutstyr som overvakingskamera.

Kjelder

Tryggleik
Sínta

Sínta (gresk Σίντα, tyrkisk İnönü) er ein landsby på Kypros. Han ligg i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen İnönü i distriktet Gazimağusa.

Ved folketeljinga i 2011 hadde nord-kypriotiske kommunen İnönü 2 927 innbyggjarar, fordelt på busetnadane:
İnönü (Sínta) (911 innbyggjarar)
Dörtyol (Prastió) (1 349 innbyggjarar)
Korkuteli (Gaidourás) (611 innbyggjarar)
Pirhan (Pyrgá) (56 innbyggjarar)

Referansar 

Sinta
Sinta
Sinta
Ma'adim Vallis

Ma'adim Vallis (latin for Ma'adimdalen) er ein dal på Mars. Han har opphavet sitt nær grensa mellom låg- og høglanda på Mars og munnar ut i Gusev-krateret.

Ma'adim Vallis er 20 kilometer brei og 2 kilometer djup og ein av dei største dalane på Mars utanom Marinerdalane. Vest for dalen ligg Terra Cimmeria og i aust ligg Terra Sirenum.

Kjelder 
 Craters, lava flows and tectonic features near Ma'adim Vallis - ESA

Dalar og kløfter på Mars
Kómi Kepír

Kómi Kepír (gresk Κώμη Κεπήρ, tyrkisk Büyükkonuk) er ein landsby på Kypros. Han ligg i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Büyükkonuk i distriktet İskele.

Ved folketeljinga i 2011 hadde nord-kypriotiske kommunen Büyükkonuk 2 860 innbyggjarar, fordelt på busetnadane:
Büyükkonuk (Kómi Kepír) (812 innbyggjarar)
Kaplıca (Davlós) (389 innbyggjarar)
Kilitkaya (Krídia) (172 innbyggjarar)
Mersinlik (Flamoúdi) (158 innbyggjarar)
Sazlıköy (Livádia) (44 innbyggjarar)
Tuzluca (Patríki) (389 innbyggjarar)
Yedikonuk (Eptakómi) (860 innbyggjarar)
Zeybekköy (Ájos Evstáthios) (36 innbyggjarar)

Referansar 

Komi Kepir
Komi Kepir
Komi Kepir
Kandára

Kandára (gresk Καντάρα, tyrkisk Kantara) er ein landsby på Kypros. Han ligg ved Kandára-festninga i distriktet Ammókhostos i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros utanfor kommunestrukturen i distriktet İskele.

Ved folketeljinga i 2011 hadde landsbyen 21 innbyggjarar.

Referansar 

Kandara
Kandara
Kandára-festninga

Kandára-festninga (gresk Κάστρο της Καντάρας, Kástro tis Kandáras, tyrkisk Kantara Kalesi) er ei middelalderborg i Kyríniafjella på Kypros, like ved landsbyen Kandára.

Festningar på Kypros
Børre Meinseth

Børre Meinseth () er ein tidlegare fotballspelar frå Ulsteinvik, som vart noregsmeister 1987 med Bryne Fotballklubb og seriemeister 1991 med Viking Fotballklubb.

Meinseth var ein løpssterk offensiv midtbanespelar som spelte på IL Hødd i 2. divisjon til 1986, der han i sin siste sesong var toppskårar i laget. Han melde overgang til Bryne framfor 1987-sesongen. I sin fyrste sesong med Jær-laget vart han toppskårar i klubben og cupmeister. Etter Bryne mislukkast å rykke opp til 1. divisjon i 1990-sesongen, gjekk han over til Viking i Stavanger. Også i Viking opplevde han suksess i sin fyrste sesong då klubben vann 1. divisjon og vart norsk seriemeister for hittil (2016) siste gong. Etter seks sesongar i Viking var han i to sesongar, 1996-98, SC Heerenveen-spelar i Nederland.

Frå august 1987 til april 1988 deltok Meinseth i åtte landskampar for Noreg. Han opplevde aldri å vinne med landslaget, og fire av kampane enda mållause.

Kjelder
Denne artikkelen bygger på «Børre Meinseth» frå ,  den 15. juni 2016.  
eu-football]
 

Norske fotballspelarar
Norske landslagsspelarar i fotball
Bryne-spelarar
Hødd-spelarar
Viking-spelarar
Heerenveen-spelarar
Folk frå Ulstein
Georg Schwarzenbeck

Hans-Georg Schwarzenbeck () er ein tysk tidlegare fotballspelar frå München. Midtstopparen, som bar kallenamnet Katsche, vann tre europacupar, ein cupvinnarcup, fire vesttyske seriemeisterskap og tre vesttyske cupfinalar med Bayern München, klubben han spelte 416 kampar for i Bundesliga i tida 1966-79, og skåra 21 mål.

Mellom 1971 og 1978 spelte Schwarzenbeck 44 landskampar for Vest-Tyskland. Han vart europameister 1972 og verdsmeister 1974 med laget, og deltok i EM-finalen 1976 mot Tsjekkoslovakia, ein kamp som enda med vesttyske sølvmedaljar då 120 minuttar og straffeskyting var over.

Merittar
Verdsmeister 1974 med Vest-Tyskland
Europameister 1974 med Vest-Tyskland
EM-sølv: 1976 med Vest-Tyskland
Vinnar av Europacupen: 1974, 1975, 1976 med Bayern München
Vinnar av Cupvinnarcupen: 1967 med Bayern München
Vinnar av bundesligaen: 1969, 1972, 1973, 1974 med Bayern München
Vesttysk cupvinnar: 1967, 1969 og 1971 med Bayern München

Kjelder
Denne artikkelen bygger på «Georg Schwarzenbeck» frå ,  den 15. juni 2016.  
eu-football
 

Tyske fotballspelarar
Vesttyske fotballspelarar
Bayern München-spelarar
Spelarar i Fotball-EM 1972
Spelarar i Fotball-VM 1974
Spelarar i Fotball-EM 1976
Spelarar i Fotball-VM 1978
Veddelaup

Veddelaup eller veddeløp er eit kappløp der det blir vedda om utfallet. Det er særleg vanleg å halda veddeløp med hestar og hundar, men dei blir også haldne for andre dyr, som kamelar, storfe eller diverse andre dyretypar.

Hesteveddelaup kan anten føregå ved at jockeyar rir på hestane eller ved at hestane dreg små vogner (sulkyar) etter seg.

Kjelder

Dyreidrett
Hasard
Astrid Myklebust

Astrid Myklebust () var ein norsk biletkunstnar og forfattar var frå Stardalen i Jølster.

Myklebust debuterte på Vestlandsutstillinga på 1960-talet, og deltok sidan mellom anna på kollektivutstillingar i Noreg og i andre nordiske land. Verk av Myklebust er innkjøpte av Riksgalleriet og Sogn og Fjordane kunstmuseum. Ho arbeidde med grafikk, vev og ulike blandingsteknikkar.

Astrid Myklebust gav i 1999 ut den illusterte lyrikksamlinga Under breen (Skald) saman med Finn Egil Eide og Kristi Ylvisaker.

Bibliografi

Bøker

Kjelder
Om Astrid Myklebust i Alkunne.no

Bakgrunnsstoff
 Om Astrid Myklebust i Fjognedok : register over lokalhistorisk litteratur i Sogn og Fjordane

Folk frå Jølster
Norske biletkunstnarar
Carl Ben Eielson

Carl Ben Eielson () var ein amerikansk flypioner, bushpilot og oppdagar.

Liv og virke
Han vart fødd i Hatton i Nord-Dakota i ein norsk innvandrarfamilie. Under første verdskrigen vart Eielson utdanna til militærflygar, men kom ikkje til fronten i Europa før krigen var over. Etter slutten av krigen starta han saman med vener Hatton Aero Club og med eit utrangert krigsfly, ein Jenny, turnerte han Midtvesten med barnstorming-oppvisingar. Han byrja jusstudiar i Washington, D.C. i 1921, men dei vart snart avbrotne, og han byrja å jobba som lærar på ein ungdomsskule i Fairbanks i Alaska.

Flygar i Arktis og Antarktis 
I Alaska såg Eielson eit stort potensiale for luftfart, og vart ein pådrivar for og einaste flygaren i Farthest North Aviation Company, som vart skipa i 1922.  I februar 1924 flaug han den første luftpostruta i Alaska, frå Fairbanks til MacGrath. Dette korta ned ein tur som hadde teke 21 dagar med hundespann til fire timar. I 1926 flaug han luftpost i Florida, og vart seinare same år engasjert av den australske polarforskaren Hubert Wilkins som pilot. Saman skulle dei fly frå Point Barrow i Alaska, til Spitsbergen. Føremålet var å sjå om det fanst land mellom Alaska og Nordpolen.

Dei gjorde to mislukka forsøk i 1926 og 1927, og i 1928 klarte dei det. 21. april 1928 landa dei ved radiostasjonen i Barentsburg etter det ufrivillige opphaldet på fire døgn på Daudmannsodden. I den antarktiske sommaren 1928–1929 var han med på kartlegging av land på Den antarktiske halvøya. Kvalkokeriet «Hektoria» vart brukt som base. I juni 1929 leidde han det nystarta Alaskan Airways i Fairbanks.

Heider og ettermæle 
Eielson omkom 9. november 1929, då hans Hamilton H-47 havarerte  under ein redningsaksjon for eit skip som var fastfrose nord for Beringsundet. Staden der han og mekanikaren Earl Borland har fått namnet Kosa Dvukh Pilotov, 'Neset til to pilotar'.

I 1928 hadde Eielson fått Norsk Aero Klubbs hederstegn.  Han er òg heidra fleire stadar i USA, blant anna ber flybasen i Fairbanks namnet hans. I Endicott Mountains heiter ein fjelltopp «Mount Eielson». I 1958 fekk han namnet sitt i National Aviation Hall of Fame i Ohio, der alle amerikanske flypionerar er minna.

Eielson er gravlagt i heimbyen Hatton, der barndomsheimen hans er eit museum med minne frå livet hans.

Kjelder

Denne artikkelen bygger på «Carl Ben Eielson» frå ,  den 15. juni 2016.

Bakgrunnsstoff 
 Rutekart Point Barrw - Spitsbergen 
 https://web.archive.org/web/20150814030600/http://eielson.org/ben-eielson/National Aviation Hall of Fame
 Biografi ved Britannica.com
 Litteratur 
 Dorothy Page: Polar Pilot. The Carl Ben Eielson Story

USA-amerikanske flygarar
Norsk-amerikanarar
Luftfartspionerar
Hotel Garni

Hotel Garni var då det opna 3. oktober 1832 det første moderne hotellet i Stockholm, og det andre i Sverige etter Hotel Continental du Sud i Ystad som opna tre år tidlegare. Det franske namnet kan omsetjast med «rom for reisande».

Hotellet var plassert i den såkalla Hildebrandska hust på Drottninggatan 3. Tidlegare hadde svenske veifarande fått overnatta i kjellarane til folk eller vertshus, medan dei meir velstående fekk overnatta i private heim. Betre overnatting var difor velkomen etterkvart som ferdverksemda auka. Det viste framfor alt at auken av rike svenske og utanlandske gjester. Hotellet vart drive av hovkonditor Abraham Christopher Behrens, som òg var innehavar av schweizeriet på Strömparterren. Der var det rom i tre etasjar, og dessutan ein stall og eit vognskjul for gjestene.

Året etter at Behrens døydde i 1855 vart hotellet lagt ned. Totalt 1 700 svenskar og 1 300 utanlandske gjester hadde budd på hotellet.

Kjelder
Denne artikkelen bygger på «Hotel Garni» frå ,  den 15. juni 2016.  
 
 Rosenbad: huset som spegel (swe).  , s.120 til 122

Bakgrunnsstoff 
 Kerstin Mandén-Eagle: Eit hotellkvarter i det Fjerne" Byturar. Stockholms bymuseum, ISSN 0349-1870. 
 Stålhane, Arvid: Hôtel Garni's gästbok: Resandeliv på Karl Johans och Oskar I:s tid. Stockholm (1846)

Tidlegare svenske føretak
Skipingar i 1832
Nedleggingar i 1855
Hotell i Sverige
Varm jupiter

Varme jupiterar (engelsk hot Jupiters) er eksoplanetar som er lik Jupiter i masse men som går i bane mykje nærare stjernene sine. Temperaturane deira kan nå opp til 1 100 °C.

Det har vorte funne vassdamp i atmosfærane til fleire varme jupiterar.

Kjelder 
 Cloudy Days on Exoplanets May Hide Atmospheric Water - NASA
Hermann Bondi

Sir Hermann Bondi () var ein engelsk-austerriksk matematikar og kosmolog. 

Han var professor ved London University frå 1954 og er særleg kjend for å ha utvikla steady state-teorien saman med Fred Hoyle og Thomas Gold om opphavet til universet. Han gjorde òg viktige undersøkingar om den indre strukturen til stjerner, relativitetsteori og gravitasjonsbølgjer. Han gav mellom anna ut bøkene Cosmology (1952), Relativity and Common Sense (1962, norsk utgåve i 1966: Relativitet og sunn fornuft) og Assumption and Myth in Physical Theory (1967).

Kjelder

Matematikarar på 1900-talet
Matematikarar på 2000-talet
Britiske astronomar
Britiske matematikarar
Austerrikske matematikarar
Austerrikske astronomar
Medlemmar av Royal Society
Kosmologar
Britiske jødar
Austerrikske jødar
Jødiske vitskapsfolk
Albert Einstein-medaljen
Elevar ved Trinity College, Cambridge
Order of the Bath
Royal Astronomical Society sin gullmedalje
Folk frå Wien
Hermann Karl Vogel

Hermann Carl Vogel () var ein tysk astronom og ein av pionerane innan astrofysikken. 

Vogel konstruerte den første stjernerpektrograf og oppdaga dei spektroskopiske dobbeltstjernene under studia sine av dopplereffekten.

Prisar

 Royal Astronomical Society sin gullmedalje (1893)
 Henry Draper-medaljen frå National Academy of Sciences (1893)
 Landskroener fortenestmedalje (1898)
 Richard C. White Purple Honors Medal (1899)
 Brucemedaljen (1906)

Oppkallingar

 Krateret Vogel på månen
 Krateret Vogel på Mars
 Asteroiden 11762 Vogel.

Kjelder

Astronomar på 1800-talet
Tyske astronomar
Medlemmar av Det prøyssiske vitskapsakademiet
Medlemmar av Vitskapsakademiet i St. Petersburg
Folk frå Leipzig
Folk frå Kongedømet Sachsen
Elevar ved Leipzig universitet
Brucemedaljen
Royal Astronomical Society sin gullmedalje
National Academy of Sciences